CELEX: 32021D0449
Language: bg
Date: 2021-03-12 00:00:00
Title: Решение (ОВППС) 2021/449 на Съвета от 12 март 2021 година за отмяна на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет

15.3.2021   
               
               
                  BG
               
               
                  Официален вестник на Европейския съюз
               
               
                  L 87/46
               
            
         РЕШЕНИЕ (ОВППС) 2021/449 НА СЪВЕТА
         от 12 март 2021 година
         за отмяна на Решение 2011/172/ОВППС относно ограничителни мерки, насочени срещу определени лица, образувания и органи с оглед на положението в Египет
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 21 март 2011 г. Съветът прие Решение 2011/172/ОВППС (1) относно ограничителни мерки, насочени срещу определени лица, образувания и органи с оглед на положението в Египет.
                  
               
                     (2)
                  
                  
                     Решение 2011/172/ОВППС предвижда замразяване на финансовите средства и икономическите ресурси на определени лица, за които е установено, че са отговорни за присвояване на държавни средства на Египет, както и на свързани с тях физически или юридически лица, образувания или органи.
                  
               
                     (3)
                  
                  
                     След преглед на Решение 2011/172/ОВППС, извършен съгласно член 5 от него, действащите ограничителни мерки следва да бъдат отменени.
                  
               
                     (4)
                  
                  
                     Поради това Решение 2011/172/ОВППС следва да бъде отменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2011/172/ОВППС се отменя.
         
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 12 март 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Решение 2011/172/ОВППС на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет (ОВ L 76, 22.3.2011 г., стр. 63).